โสภณไม่แคร์ "ไตรรงค์" ยันเดินหน้าถนนไร้ฝุ่น
&#8220;โสภณ&#8221; กร้าว พรรคใดระบุ &#8221;ไร้ฝุ่น&#8221;&nbsp; ไม่จำเป็น ให้ชี้แจงชาวบ้าน
9 ก.พ. 2553

“โสภณ” กร้าว พรรคใดระบุ ”ไร้ฝุ่น”  ไม่จำเป็น ให้ชี้แจงชาวบ้าน
นายโสภณ ซารัมย์ รมว.คมนาคม เปิดเผยว่า หากพรรคใดระบุว่าโครงการก่อสร้างถนนไร้ฝุ่น ไม่มีความจำเป็น ให้ไปชี้แจงกับชาวบ้าน แต่ในส่วนพรรคภูมิใจไทยเห็นว่าโครงการนี้มีความจำเป็น ต้องเดินหน้าต่อไป  
“หากใครบอกว่าถนนไร้ฝุ่นไม่ช่วยกระตุ้นเศรษฐกิจ หรือบอกว่าไม่มีความจำเป็น ก็ต้องสอบตก “ นายโสภณ กล่าว 
นอกจากนี้ ยันยันว่า ปัญหาโครงการถนนไร้ฝุ่น คงจะไม่กระทบกับการทำงานระหว่างพรรคร่วมรัฐบาล 
ด้าน นายสุชาติ โชคชัยวัฒนากร รมช.คมนาคม กล่าวว่า ได้พูดคุยและทำความเข้าใจกับนายไตรรงค์ สุวรณคีรี รองนายกรัฐมนตรี เกี่ยวกับความสำคัญของโครงการถนนไร้ฝุ่น ไปแล้ว ซึ่งนายไตรรงค์ได้ระบุว่า ไม่ได้สั่งให้มีการทบทวนหรือยกเลิกโครงการถนนไร้ฝุ่นแต่อย่างใด ข่าวที่ออกมาเป็นการเข้าใจผิด และยังยืนยันให้ทำโครงการถนนไร้ฝุ่นต่อไป